<p>ট্রেনে যাত্রী ওঠানামার সুবিধার্থে কুষ্টিয়া কোর্ট স্টেশনের প্ল্যাটফর্ম উঁচু করা এবং স্টেশনটি সম্প্রসারণের দাবিতে কুষ্টিয়ায় মানববন্ধন ও জেলা প্রশাসক বরাবর স্মারকলিপি প্রদান কর্মসূচি পালিত হয়েছে।&nbsp;</p>

<p>বৃহস্পতিবার (২৬ মার্চ) বেলা ১১টায় কুষ্টিয়া কোর্ট স্টেশন চত্বরে &lsquo;আন্তরিক কুষ্টিয়া&rsquo;র ব্যানারে এই কর্মসূচির আয়োজন করা হয়। &lsquo;সংস্কৃতির আন্তরিক বন্ধনে&rsquo; স্লোগানকে সামনে রেখে আয়োজিত এই মানববন্ধনে স্থানীয় বিভিন্ন সামাজিক ও সাংস্কৃতিক সংগঠনের প্রতিনিধি এবং সাধারণ যাত্রীরা অংশ নেন।&nbsp;</p>

<p>মানববন্ধনে বক্তব্য রাখেন, আন্তরিক কুষ্টিয়া&rsquo;র আহবায়ক সেলিম সরকার, সদস্য সচিব রজত হুদা, সদস্য আসিফ রুপন,আউয়াল রেজা, এসএম কাদেরী শাকিল, শফিকুল, কাবুল চৌধুরী, তিতাস, ছোট বাবু,বড় বাবু, সবুর, কাদেরি, সবুর বাদশা,শহিদুজ্জামান লিন্টু প্রমুখ। মানববন্ধনে বক্তারা বলেন, কুষ্টিয়া কোর্ট স্টেশন দিয়ে প্রতিদিন শত শত যাত্রী যাতায়াত করেন। কিন্তু প্ল্যাটফর্মের উচ্চতা কম হওয়ায় বিশেষ করে নারী, শিশু ও বয়স্ক ব্যক্তিদের ট্রেনে উঠতে এবং নামতে চরম ভোগান্তির শিকার হতে হয়। অনেক সময় দুর্ঘটনার ঝুঁকিও তৈরি হয়।</p>

<p>দীর্ঘদিনের এই সমস্যা সমাধানে দ্রুত প্ল্যাটফর্ম উঁচু করা এবং স্টেশনের সার্বিক আধুনিকায়ন এখন গণদাবিতে পরিণত হয়েছে। আন্দোলনকারীরা &nbsp;পরবর্তীতে জেলা প্রশাসক বরাবর একটি স্মারকলিপি পেশ করবেন বলে জানিয়েছেন।&nbsp;</p>